**Inimă de lemn**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inima de lemn

Am așteptat de-atâtea ori, de-atâtea ori, un semn,

și-atât de așteptatul semn, când a venit,

l-am atârnat în cuie pe-o inimă de lemn,

i-am pus coroana lumii și l-am răstignit!

L-am bătut cu bice să-i încercăm puterea,

puterea acelui Dumnezeu în vizită la noi,

așa am vrut să-l facem să simtă El durerea,

privindu-i chinul lung, cu ochii noștri goi!

Întreaga viață-a noastră, tot căutăm un semn,

semnul ne-a tot venit, dar nu L-am cunoscut,

stătea cu mâna-ntinsă către noi, tăcut,

dar noi închideam ochii, cu inimă de lemn!